Kassetipõlvkond

Kassetipõlvkonnaks nimetatakse 1960. aastatel debüteerinud Eesti luuletajaid, kelle teosed ilmusid sarjas "Noored autorid" niinimetatud luulekassettidena – mitme autori õhukesed luulevihikud ühes pappkarbis koos. Kassetid koostas Oskar Kruus.

 Ajalugu 
Põlvkonnaks võib kassettides esindatud autoreid nimetada üksnes tinglikult, kuna nende sünniaastad jäid vahemikku 1927 (Aleksander Suuman) kuni 1947 (Leelo Tungal), samuti puudus neil läbiv ühine ideoloogia. Kassetipõlvkonna vaimseks eelkäijaks peetakse Artur Alliksaart ning tema piirelõhkuvaid mänge keeleliste võimalustega luules. 1960. aastad olidki Eesti luules suure vormiuuenduse ajastuks. Ühiskondliku taustana kaasnes sellega inimeste suur huvi luule vastu ning kirjandusele avaldatava ideoloogilise surve mõningane lõdvenemine seoses Hruštšovi "sulaga".

"Noorte autorite" sarja kassette imiteerisid hilisemad debüütkogumikud "Kassett '88" ja "Kassett '90".

 Sari "Noored autorid" 
 1962 
Esimene kassett ilmus 1962. aastal ja luulekogumikku kuulusid järgmised raamatudNOORED AUTORID 1962 - Rummo, Ruud, Siig, Traat, Vetemaa - ERK 1962. leo.ee:
 Paul-Eerik Rummo – "Ankruhiivaja"
 Linda Ruud – "Mu südames on pühapäev"
 Arvi Siig – "Trompetisoolo"
 Mats Traat – "Kandilised laulud"
 Enn Vetemaa – "Häälemurre"

 1963 
Teine kassett ilmus 1963. aastal ja luulekogumikku kuulusid järgmised raamatudNOORED AUTORID 1963 - Muller, Rimmel, Suuman - ERK 1963. leo.ee:
 Helgi Muller – "Tähesärk" (Luuletusi 1962–1963)
 Rudolf Rimmel – "Hommik" (Luuletusi 1958–1963)
 Aleksander Suuman – "Oh seda inimest" (Luuletusi 1957–1963)

 1965 
Kolmas kassett ilmus 1965. aastal ja luulekogumikku kuulusid järgmised raamatudNOORED AUTORID 1964 - Kaplinski, Luik, Metsaalt, Runnel, Seppel - Eesti Raamat 1965. leo.ee:
 Jaan Kaplinski – "Jäljed allikal"
 Viivi Luik – "Pilvede püha" (Luuletusi 1961–1963)
 Lehti Metsaalt – "Tähtede langemise ööd" (Novellette ja miniatuure 1961–1963)
 Hando Runnel – "Maa lapsed" (Luuletusi 1960–1964)
 Ly Seppel – "Igal hommikul avan peo" (Luuletusi 1960–1964) 

 1966 
Neljas kassett ilmus 1966. aastal ja luulekogumikku kuulusid järgmised raamatudNOORED AUTORID 1965 - Luhaäär, Leelo Tungal, Jüri Tuulik - Eesti Raamat 1966. leo.ee:
 Jüri Tuulik – "Tund enne väljasõitu" (Jutte ja laaste 1962–1964)
 Leelo Tungal – "Kummalised kiivitajad kurtsid" (Luuletusi 1962–1965)
 Ingvar Luhaäär – "Toominga atmosfäär" 

 1968 
Viies kassett ilmus 1968. aastal ja luulekogumikku kuulusid järgmised raamatudNOORED AUTORID 1967 - Ehin, Baturin, Koeney - Eesti Raamat 1967. leo.ee:
 Andres Ehin – "Hunditamm" (Luuletusi 1959–1966)
 Albert Koeney – "Vihmade vaikus" (Luuletusi 1965–1966)
 Nikolai Baturin – "Maa-alused järved" (Luuletusi 1963–1967)

 Viited 

 Välislingid 

 Toomas Liivi artikkel ajalehes Sirp
 60ndad eesti kirjanduses.

Kategooria:Eesti kirjandus
Kategooria:1960. aastad